Keskustelu:Kirka

message: Voisiko laittaa Kirkan viimeisen laulun? Olisi kiva tietää mikä se oli... Ihan vaikka viimeinen laulettu lailu ja viimeinen sanoitettu kipale. Kiitos etukäteen jo vaivannäöstä! --87.95.62.32 12. huhtikuuta 2011 kello 07.36 (EEST)
thread_title:  Viimeinen kappale 

message: Anteeksi tyhmä kysymys, mutta mikä oli Kirkan etnisyys tai etninen tausta? Käsittääkseni hän lauloi suomeksi, mutta nimi vaikuttaisi viittaavan toisaalle. Marcofa 31. tammikuuta 2007 kello 19.01 (UTC)
replies: text: Venäläiset vanhemmat. --Zxc 31. tammikuuta 2007 kello 19.05 (UTC)
thread_title:  Kirkan etnisyys 

message: Miksi artikellissä lukee "Mustalaislaulaja Kirkan musiikillinen taipale... "
? Hänhän ei ollut mustalainen viime tiedon mukaan (toinen yleinen harhaluulo on Juutalaisuus)
Eikä hänen perhetaustasta Venäläisen emigrantti-pariskunnan jälkeläisenä oikein mainita artikelissa ollenkaan, vaikka siitä mies on itsekin niin useasti puhunut. Luulisi, että olisi syytä mainita miehen etninen tausta ettei harhakäsityksiä kuten mustalainen/juutalainen yms. enää synny.
Artikkeli siis kaipaisi kai vähän enemmän tietoa kuin mitä nykyisellään on. 
Allaolevat lainauksia iltalehden-haastattelusta
http://www.iltalehti.fi/uutiset/200701315681691_uu.shtml 
Kirill Babitzin tuli maailmaan Elisabeth ja Leo Babitzinin kolmantena lapsena 22. syyskuuta 1950.
Kirkan vanhemmat olivat venäläisiä, jotka jäivät itsenäistyneen Suomen puolelle rajan sulkeuduttua ensimmäisen maailmansodan jälkeen.
Paljon puhutaan ryssävihasta. Koitko sitä Huvilakadulla tai myöhemmin?
- En, mulla ei ole koskaan ollut ongelmia venäläisyydestä. Kirka sanoo.
Poikkeuksena lyhyt vaihe Tehtaankadun suomenkielisessä kansakoulussa. Sen pihalla ja käytävillä Kirkakin joutui kuulemaan "ryssittelyä". Se oli uusi kokemus Tabunoffin venäjänkielisen lastentarhan ja koulun jälkeen.
- Olimme taustaltamme venäläisiä, mutta faija vihasi kommunisteja. Sodan jälkeen hän pelkäsi pitkään, että Suomessa asuvat venäläiset voidaan palauttaa Neuvostoliittoon.
Huoli ei ollut Kirkan mukaan perusteeton.
- Suurlähettiläs (Juri) Derjabin tunnusti eräässä haastattelussa, että Tehtaankadulla oli valmiit listat Suomen venäläisistä. Minkä varalta sellaisia pidettiin, hän kysyy ja pudistelee päätään.
Senkin Kirka muistaa, että äiti varoitti lapsia olemaan puhumatta kadulla äänekkäästi venäjää. Ajatteli varmaan, että oli viisaampaa olla herättämättä huomiota. Maa oli rähmällään, ja Babitzinit varpaillaan
replies: text: Missä lukee mustalaislaulaja? Korjaisin kohdan, mutta kun en sitä löydä. --ML 31. tammikuuta 2007 kello 21.48 (UTC)
Joku poisti jo sen "mustalaislaulaja" kohdan juuri tuosta lainatun lauseen alusta. Eli asia kunnossa, vähän vaan pisti silmään. <Small>Allekirjoittamattoman kommentin jätti  </small>
thread_title:  Mustalaislauluja? 

message: Missä sanotaan, että se oli sydänkohtaus? Molemmat iltapäivälehdet ja HS puhuvat ainoastaan tarkemmin määrittelemättömästä "äkillisestä sairauskohtauksesta". --Jetman 1. helmikuuta 2007 kello 06.28 (UTC)
thread_title:  Sydänkohtaus? 

message: Kaverini (Activator) muokkasi eilen hieman Kirkan artikkelia. Hän lisäsi erään kuvan, mutta poistitte sen. Miksi? Jiperi
replies: text: Koska kuva oli kopioitu Dex -viihteen sivuilta. --Harriv 1. helmikuuta 2007 kello 12.33 (UTC)
replies: text: :Ei taida järki päätä pakottaa näissä kuva-asioissa! Jos kuvalla ei ole nimenomaista copyrightia, niin se on vapaa käytettäväksi! Varsinkin jos sen alkuperä on yli 15 v. Täällä on joukko PÄSSEJÄ, jotka poistelevat aikansa kuluksi muiden tekemiä lisäyksiä. HANKKIKAA ELÄMÄ! Kommentin jätti 84.231.136.146 (keskustelu – muokkaukset).
replies: text: ::Kaikilla kuvilla on tekijänoikeudet, ellei niistä ole täysin selvästi ilmoitettu tekijän luopuneen. Tässä tapauksessa ei ollut. Asiallisempi käytös taholtasi saattaisi jatkossa mahdollistaa että kirjoituksesi voisi olla vakavasti huomioitavia. Argus 1. helmikuuta 2007 kello 19.33 (UTC)

text: :Dex viihteen kuvapankissa lukee Kuvia saa käyttää ainoastaan artistin esiintymiseen liittyvässä mainonnassa. Mikäli kuvaa halutaan käyttää muuhun tarkoitukseen on siitä pyydettävä erillinen lupa Dex Viihde Oy:ltä., eli ilman lupaa kuvia ei saa käyttää muualla kuin mainoksissa.   Tekijänoikeuslakia saa tietenkin tulkita miten tahtoo omalla vastuullaan.  --Harriv 1. helmikuuta 2007 kello 19.37 (UTC)
Pääsääntöisesti mitään kuvaa ei saa käyttää, poislukien ne mitkä erikseen ovat sallittuja. Lista niistä on toisaalla, sitä ei tarvinne tuoda tänne, mutta tiivistelmänä voi mainita kuvat jotka ovat GFDL-lisenssin mukaisia, tai kokonaan tekijänsä yleiseen käyttöön luovuttamia. Suomen laki sallii tietyissä tapauksissa sitaattioikeuden teoksesta kun sitä käytetään tieteelliseen ym. arviointiin. Mikään promokuva ei tänne käy, koska kuvan omistaja ei ole tietoinen että kuvan ollessa täällä se on vapaasti eteenpäin jaettavissa. Argus 1. helmikuuta 2007 kello 19.55 (UTC)

text: No nyt sinne on joku "humoristi" käynyt vaihtamassa väärän kuvan Kirkasta. <Small>Allekirjoittamattoman kommentin jätti  </small>
thread_title:  Kuvan poisto 

message: Näissä elämäkerroissa pitäisi pysyä asiallisessa linjassa. Kirkan elämäkertaan ei oikein kuulu hänen poikansa huumetuomiot ym. eikä kyllä se avioton tytärkään. Tämmöiset iltapäivälehtityyppiset jutut olisi syytä jättää pois.
replies: text: Miksi? Eikös henkilön elämän tapahtumat kuulu hänen elämäkertaansa? Jos on tapahtunut jotain mikä pääsee lehtien sivuille niin mitä sitten? Suurin osa meistä ei pääse lehteen ikinä...Korkki74 16. helmikuuta 2007 kello 15.03 (UTC)
thread_title:  Huumejutut ym voisi tästä poistaa 

message: Lisäsin Kirkan samoin kuin Sammy Babitzinin etunimien kyrilliset kirjoitusasut, sillä niitä käytetään heidän hautakivessään.
thread_title:  Kirkan nimestä 

message: Artikkelin tekstistä: "Kirkan viimeiseksi julkiseksi konsertiksi jäi esiintyminen Helsingissä ravintola Luxissa (nykyinen Tiger) torstaina 25. tammikuuta 2007". Kuvateksti: "Kirka viimeisellä keikallaan Ravintola Foxiassa Oulussa 19. tammikuuta 2007". Jompikumpi tieto lienee virheellinen, mutta kumpi? Makevonlake (keskustelu) 5. joulukuuta 2016 kello 21.33 (EET)
thread_title:  Viimeinen keikka 

message: Poistin johdannosta Kirkan levyjen väitetyn kokonaismyyntimäärän (754 000). Lista käsitti vain kulta- ja platinalevyt. Väitetty kokonaismyyntimäärä 
oli muodostettu itse laskemalla yhteen lähteestä löytyvien kulta- ja platinalevyjen kokonaismyyntimäärä, sain nimittäin itse saman määrän, kun laskin nuo. 
Läheskään kaikki Kirkan levyt eivät ole myyneet kultaa tai platinaa, joten artikkeliin itse muodostettu kokonaismyyntimäärä ei ollut millään tavoin validi. --Kärrmes (keskustelu) 4. maaliskuuta 2021 kello 15.15 (EET)
thread_title:  Levyjen kokonaismyyntimäärä 

message: Tälle olisi mukavaa saada jokin status, mutta kipuilen artikkelin rakenteen kanssa. Esimerkiksi tuo Taiteilijakuva-osion alaosio Musiikkityyli on sellainen, joka minua mietityttää ja jota en oikein saa fiksusti toimimaan, siinä on vieläpä jossain määrin päällekkäistä tietoa elämäkerran kanssa, vaikka poistinkin pahimmat. Toisaalta, jos taiteilijakuvaa luodaan, niin musiikin kuvailu on mielestäni oleellinen osa sitä. Ylipäätään minua mietityttää se, mikä kannattaa kertoa tuossa yleisemmässä Elämäkerta-osiossa ja mikä jossain omassa osiossaan myöhemmin. Nyt tuolla lopussa on lisäksi irrallinen osio Levymyynti. Pitäisikö tuosta luoda mieluummin vaikkapa "Suosio ja tunnustuksia", jossa olisi yhdistetysti levymyyntiä, platinalevyjä ja erinäisiä palkintoja? Toisaalta nekin sopivat hyvin elämäkertaankin. --Kärrmes (keskustelu) 6. elokuuta 2021 kello 22.07 (EEST)
Yhtenä ongelmana on myös tekstin sujuvuus, sillä sitä on kerätty melko sirpalemaisesti sieltä täältä. Samalla se on tehnyt kielestä tökkivää. --Kärrmes (keskustelu) 7. elokuuta 2021 kello 22.28 (EEST)
replies: text: Silmäilin artikkelin eilen läpi. Mielestäni teksti on pääasiassa hyvää ja sujuvaa. On myös luonnollista, että elämäkerran ja musiikkityylin välillä on yhtäläisyyksiä. Itse olen pitänyt linjana sitä, että elämäkerrassa kerrotaan albumien tekemisestä, myyntiluvuista, kriitikkojen näkemyksistä jne. Musiikkityylistä ja/tai sanoitusten teemasta voi mainita lyhyesti, varsinkin jos aiempaan tuotantoon nähden on jotain isoja muutoksia. Musiikkityylissä voi sitten pidemmin tarinoida albumien sisällöstä, sanoituksien aiheista jne. Musiikkityyli-osassa voisikin johdonmukaisemmin käydä Kirkan tuotantoa läpi ja esimerkiksi kertoa, millä albumeilla oli mukana englanninkielistä materiaalia jne. Varsinkin pitkässä artikkelissa on ihan normaalia, että tietyt keskeiset seikat toistuvat. Kirjoittajasta se voi tuntua tautologiselta, kun aihe on jo tuttu. Mutta keskivertolukijan näkökulmasta se on lukijaystävällisyyttä, koska asioita ei välttämättä muista, jos ne mainitaan vain kerran ja myöhemmin pitäisi muistaa, mikä juttu liittyy mihinkin. --Miihkali (K • M) 8. elokuuta 2021 kello 20.16 (EEST)
replies: text: : Olen Miihkalin kanssa samaa mieltä tuosta. En henkilökohtaisesti pidä sellaisesta artikkelista, että elämä ja taitelijuus erotetaan liiallisesti, sillä monesti asiat vaikuttavat toisiinsa. Tietenkin rajanveto on haastavaa ja toistoa väkisinkin tulee, mutta musta varsin toimivaa on se, että jo elämäkerran kohdalla käydään keskeisiä asioita läpi. Saa usein paremman kokonaiskuvan. --PtG (keskustelu) 9. elokuuta 2021 kello 19.13 (EEST)

text: Yksi hieman hassusti ilmaistu asia osui alussa silmään: "Kirkan mukaan sana ”kirka” tarkoittaa venäjäksi hiilihankoa tai atrainta." Eikö tämä asia nyt olisi helppo tarkistaa? Tarkoittaako nuo oikeastikin venäjäksi kyseisiä asioita, vai vain Kirkan mukaan? --PtG (keskustelu) 9. elokuuta 2021 kello 19.13 (EEST)
replies: text: : Mielenkiintoista kyllä venäjänkielisen Wikipedian hakusana Кирка ohjaa artikkeliin Кайло eli hakku. --PtG (keskustelu) 9. elokuuta 2021 kello 23.01 (EEST)
replies: text: ::Tuossa lukee että Kirill oli suomenkielisille liian vaikea; no jokaista venäjänkielistä lasta kutsutaan kotona lempinimellä. Mutta voi olla että perhe on sanonut Kirjusha tai Kirjushka, ja nämä on olleet kavereille liian vaikeita.--Tappinen (keskustelu) 11. elokuuta 2021 kello 20.16 (EEST)
replies: text: ::: Mahdollista tuokin. Lähteessä kirjoitetun version mukaan on kuitenkin mentävä. --Kärrmes (keskustelu) 12. elokuuta 2021 kello 23.06 (EEST)

text: :: Vain Kirkan mukaan. Tekstissä on tuossa kohtaa Kirkan sitaatti: "Kirka tarkoittaa muuten venäjäksi hiilihankoa tai atrainta, pirun tai Ahdin työkalua." Sen voi poistaa, mikäli se on osoitettavissa virheelliseksi. --Kärrmes (keskustelu) 12. elokuuta 2021 kello 23.06 (EEST)

text: Onhan siinä varmaan "kaikki" hyväksi artikkeliksi. Kollegojen kommentit pitää aina selvästi sanoa heidän mielipiteikseen, siksi joissakin kohdin vähän tiukensin ilmaisua, esimerkiksi Norreksen näkemyksen Remulta omaksutusta ajattelutavasta. Kyllä se oli ihan Kirkaa itseään. Korvaani särähtää fanikieli, esimerkiksi "hitti", mutta muutin vain parissa kohdassa. Artikkelit on kuitenkin tarkoitettu kenen tahansa asiallisiksi luettaviksi. Perusteellisempi kielenhuolto vaatisi aikaa, kun ilmaisuja pitäisi pohtia, eikä sitä ole rajattomasti. Mutta kyllä tämä näinkin menee, joskin hittejä toivoisin korjattavan. --Abc10 (keskustelu) 7. syyskuuta 2021 kello 10.11 (EEST)

text: Sellainen yleisen tason viitteitä koskeva huomautus vielä, että Nimeke-kohtaan ei tarvitse kirjoittaa kaikkea sitä mitä lehden otsikossa lukee. Se on Wikipediassa vain tunnistamisen apuväline, tarpeelliset asiat kerrotaan artikkelissa. Siksi lyhentelen niitä. --Abc10 (keskustelu) 7. syyskuuta 2021 kello 10.26 (EEST)
replies: text: :Fanina en itseäni pidä, mutta en keksi hitille korvaavaa termiä. Vaikkapa menestyskappale kuulostaa jotenkin liian korskilta, mielestäni hitti on aika hillitty ja neutraali. --Kärrmes (keskustelu) 7. syyskuuta 2021 kello 10.28 (EEST)
replies: text: ::En sano että olisit fani, vaan että sana hitti on (kielitoimiston sanakirjankin mukaan näköjään) arkista puhekieltä, englannista omaksuttua fanisanastoa, jota käytetään viihdelehdissä ja alalla muutenkin sellaisessa kevyessä kirjoittelussa. Usein sen voi korvata sanalla kappale. Kun lukee tai kirjoittaa paljon musiikkijuttuja, sen sisäpiirisanasto alkaa tuntua normaalilta, mutta Wikipedia on kuitenkin (tai sen pitäisi olla) yleistietosanakirja. --Abc10 (keskustelu) 7. syyskuuta 2021 kello 10.38 (EEST)
replies: text: :::Hitti tarkoittaa suosittua kappaletta, muutin nyt hittejä menestyskappaleiksi tai muiksi vastaaviksi. --Kärrmes (keskustelu) 7. syyskuuta 2021 kello 10.41 (EEST)
replies: text: :::: OK. Vielä sellainen yksityiskohta, että meinasin linkittää Raila Kinnusen, mutta peruin, kun ei ollut artikkelia. Jos hänestä löytyy tietoa, niin artikkeli olisi kuitenkin paikallaan, onhan hän pitkäaikainen viihdekirjoittaja Avussa (mikä tosin tuskin yksin riittäisi) ja kirjoittanut useita kirjoja . --Abc10 (keskustelu) 7. syyskuuta 2021 kello 10.48 (EEST)
Mitä mieltä olette, onko tuo johdantoon merkitty Kirkan oikean nimen kyrillinen/venäläinen muoto, ”Кирилл Бабицын, Kirill Babitsyn”, tarpeellinen? Se on lähteetönkin, mutta en ole raaskinut poistaa sitä, jos sitä pidetäänkin tärkeänä. --Kärrmes (keskustelu) 14. syyskuuta 2021 kello 22.12 (EEST)

text: Poista vaan, voihan kukin tsekata ru-wikin versiota jos kiinnostaa. --Höyhens (keskustelu) 14. syyskuuta 2021 kello 22.16 (EEST)

text: Tarpeeton. Kirka oli suomalainen. --Abc10 (keskustelu) 14. syyskuuta 2021 kello 22.22 (EEST)
</div>
thread_title:  Arkistoitu vertaisarviointi 

message: Artikkeli on käynyt läpi vertaisarvioinnin, ja nyt ehdotan tätä  --Kärrmes (keskustelu) 2. marraskuuta 2021 kello 23.48 (EET)
replies: text: Kannatan.--OtsoTA (keskustelu * muokkailut) 3. marraskuuta 2021 kello 7.47 (EET)

text: Kärrmeksen kanssa samoilla linjoilla, . --Hä (keskustelu • muokkaukset) 3. marraskuuta 2021 kello 17.02 (EET)

text: . Tässä olisi pienellä laajentamisella potentiaalia SS-tasollekin. Vähän harmi, jos tämä ei koskaan kehity niin pitkälle. --Miihkali (K • M) 7. marraskuuta 2021 kello 21.47 (EET)

text: Komppaan Miihkalia. . --Hedelmätiski (keskustelu) 8. marraskuuta 2021 kello 21.36 (EET)

text: Mun mielestä tämä voisi kyllä jo nyt kelvata SA-tasolle. Puuttuuko tästä jotain oleellista? (Ainoa mitä itse toivoisin, olisi yksityiselämän erottaminen omaksi osiokseen. Vähän jännä kappale esimerkiksi se, jossa hypätää heavy metal -vierailusta elatusmaksuihin). --PtG (keskustelu) 8. marraskuuta 2021 kello 22.59 (EET)
replies: text: :Rakenne on ollut itselleni suurin haaste tässä, toinkin sen esille vertaisarvioinnissa. Yksityiselämä-osiota pohdin itsekin, mutta Kirkan kohdalla musiikkiura, talousjutut ja yksityiselämä tuntuvat kulkevan jossain määrin käsi kädessä. Esimerkiksi 1980-luvun lopun kaikkein pahimpiin talousongelmiin nähdäkseni johtivat huonosti myyneet levyt, keikkojen loppuminen ja levy-yhtiön heikko taloustilanne. Ja taloustilanteen parantumisen aiheutti Syksyn sävelen voitto ja hyvin myynyt levy - kaikilla on syy- ja seuraussuhde. Mielestäni on siis kokonaisuuden ja kronologisen etenemisen kannalta sujuvinta, että ripottelemisen sijaan kaikki käydään läpi elämäkerrassa, vaikka siinäkin on ongelmansa. Sellainen järjestely saattaisi ehkä toimia, jos yksityiselämä-kappale käsittelisi suppeasti pelkästään avioliittoja ja lapsia, mutta en tiedä olisiko se kannattavaa. --Kärrmes (keskustelu) 8. marraskuuta 2021 kello 23.27 (EET)
replies: text: ::Minusta perustelusi nykyrakenteelle on aika hyvä. Iivarius (keskustelu) 13. marraskuuta 2021 kello 12.12 (EET)
Arkistoidaan: hyvähän se. --PtG (keskustelu) 18. marraskuuta 2021 kello 12.18 (EET)
</div>
thread_title:  Laatuarviointi